ग्रामीण विकास मंत्रालय
भूमि संसाधन विभाग ने लंबित संदर्भों का निपटारा और स्वच्छता के लिए ‘विशेष अभियान 2.0’ का आयोजन किया
केंद्रीय ग्रामीण विकास मंत्री ने विशेष अभियान 2.0 के क्रियाकलापों और प्रगति की समीक्षा की
विभाग ने अपने अधिकारियों के लिए रेजुव वेलनेस सेंटर में सितंबर, 2022 को तनाव प्रबंधन के लिए दो सत्रों का आयोजन किया
प्रधानमंत्री श्री नरेन्द्र मोदी ने राष्ट्रपिता महात्मा गांधी को हार्दिक श्रद्धांजलि देने वाले दृष्टिकोण के साथ 2 अक्टूबर, 2014 को स्वच्छ भारत मिशन  की शुरुआत की थी। इसके बाद 2021 में लंबित संदर्भों का निपटारा और स्वच्छता के लिए विशेष अभियान की शुरूआत की गई। तदनुसार, केंद्र सरकार ने 02 अक्टूबर से 31 अक्टूबर, 2022 तक केंद्र के मंत्रालयों/ विभागों और संबद्ध/ अधीनस्थ कार्यालयों में ‘विशेष अभियान 2.0’ चलाने का निर्णय लिया।
ग्रामीण विकास मंत्रालय के अंतर्गत आने वाले भूमि संसाधन विभाग  ने अपने तीनों स्थानों अर्थात एनबीओ भवन, शिवाजी स्टेडियम और सीजीओ कॉम्प्लेक्स में विशेष अभियान 2.0 चलाया। 01 अक्टूबर से 15 अक्टूबर, 2022 की अवधि में डीओएलआर ने स्वच्छता पखवाड़ा भी मनाया। इस अभियान का उद्देश्य लंबित मामलों को न्यूनतम करना, स्वच्छता को संस्थागत बनाना, आंतरिक निगरानी तंत्र को मजबूत करना, रिकॉर्ड प्रबंधन के लिए अधिकारियों को प्रशिक्षित करना, भौतिक रिकॉर्ड को डिजिटल बनाना, स्वच्छता के लिए प्रोटोकॉल तैयार करना और निगरानी तंत्र स्थापित करना है।
भूमि संसाधन विभाग में ‘विशेष अभियान 2.0’ को सच्ची भावना के साथ मनाया गया है। डीओएलआर द्वारा विशेष अभियान 2.0 के लिए शुरू की गई गतिविधियां निम्न प्रकार है:-
- ग्रामीण विकास मंत्रालय के निर्देशानुसार, स्वच्छता सुनिश्चित करने के लिए विभाग में एक प्रमुख नोडल अधिकारी के अलावा तीनों भवनों के लिए अलग-अलग नोडल अधिकारियों को पहले ही नामित किया जा चुका है। केंद्रीय ग्रामीण विकास मंत्री के निर्देशानुसार, विभाग में स्वच्छता गतिविधियों पर साप्ताहिक रिपोर्ट भेजी जा रही है। ग्रामीण विकास मंत्री ने इस अभियान की प्रगति की जानकारी लेने के लिए 18 अक्टूबर, 2022 को एक समीक्षा बैठक भी की है।
- इस अभियान की प्रगति की समीक्षा के लिए सचिव  वरिष्ठ अधिकारियों के साथ समीक्षा बैठक करते हैं। सचिव  ने कार्यालय परिसर का निरीक्षण किया और कुछ गतिविधियां करने का निर्देश दिया जैसे, दीवारों की सफेदी करना, रिसाव को ठीक करना, रसोई भंडार घर और अन्य स्थानों/ कमरों का नवीनीकरण, जहां भी आवश्यक हो, एक ही रंग में आलमारियों की पेंटिंग, अधिकारियों द्वारा दोपहर के भोजन के समय आधे घंटे तक रोशनी बंद रखना, कर्मचारियों को गमले में लगे पौधे लाने के लिए प्रेरित करना आदि। नोडल अधिकारी ने समीक्षा बैठकें की हैं और सभी स्थलों का निरीक्षण भी किया है।
- डीएआरपीजी के एससीडीपीएम पोर्टल पर तस्वीरों सहित डेटा को अपलोड किया गया है। सोशल मीडिया पर तस्वीरें/ वीडियो शेयर भी किए जा रहे हैं।
स्वच्छता न केवल भौतिक जगहों पर दिखाई देती है, बल्कि यह हमारी मानसिक स्थिति को भी प्रभावित करती है। तदनुसार, विभाग ने ‘विशेष अभियान 2.0’ के अंतर्गत अपने शिवाजी स्टेडियम एनेक्सी कार्यालय परिसर में एक रेजुव वेलनेस सेंटर का निर्माण किया है और इसे सुशासन सप्ताह  में एक विशेष उपलब्धि के रूप में मान्यता प्रदान किया है। विभाग द्वारा स्थापित रेजुव वेलनेस सेंटर पर प्रकाश डालने के लिए 16 सितंबर, 2022 को डीडी न्यूज की टीम ने इसपर एक फिल्म भी तैयार किया है। विभाग ने अपने अधिकारियों और कर्मचारियों के लिए रेजुव वेलनेस सेंटर में 20 और 21 सितंबर, 2022 को एक प्रसिद्ध विशेषज्ञ के माध्यम से तनाव प्रबंधन पर दो सत्रों का आयोजन भी किया है।
रेजुव वेलनेस सेंटर में तनाव प्रबंधन कार्यक्रम का आयोजन
विभाग द्वारा बिजली बचाने के लिए दोपहर के भोजन के समय रोजाना आधे घंटे तक अपनी रोशनी बंद रखने वाले पहल को डीएआरपीजी ने "पर्यावरण अनुकूल प्रथाओं" की श्रेणी में सर्वोत्तम प्रथाओं के रूप में मान्यता दी है।
लंबित संदर्भों का निपटारा और स्वच्छता पर ‘विशेष अभियान 2.0’ के लिए लंबित संदर्भों, अनुपयोगी भौतिक और ई-फाइलों, इलेक्ट्रॉनिक वस्तुओं और उपकरणों/ फर्नीचरों की पहचान, समीक्षा और निपटारा से संबंधित प्रारंभिक गतिविधियों की योजना तैयार की गई है और इन पर अमल भी शुरू कर दिया गया है। स्वच्छता कार्यक्रम के बारे में जागरूकता उत्पन्न करने के लिए ‘विशेष अभियान 2.0’ और ‘स्वच्छता पखवाड़ा-2022’ की रूपरेखा तैयार की गई है और उन्हें प्रवेश द्वारों पर रख दिया गया है। डीएआरपीजी के एससीडीपीएम पोर्टल पर डेटा अपलोड किया गया है। सीपीडब्ल्यूडी से अनुरोध किया गया है कि वह जहां कहीं भी आवश्यक हो सफेदी और आवश्यक मरम्मत कार्य करें। इसके अलावा, एनडीएमसी से अनुरोध किया गया है कि विभाग द्वारा किराए पर लिए गए शिवाजी स्टेडियम कार्यालय परिसर में आवश्यक रखरखाव गतिविधियों को पूरा करें।